สวัสดีค่ะพอดีมีเรื่องจะสอบถามและขออนุญาตระบายด้วยนะคะ เพราะไม่รู้จะระบายกับใครค่ะ ได้แต่เก็บไว้ในใจแล้วมันทรมารมากค่ะ ตอนนี้หนูอายุเพิ่งจะอายุ 20 เมื่อวันที่ 13 นี้เองค่ะ หนูเป็นตุ๊ดนะคะ เดิมทีเริ่มมีภาวซึมเศร้าเมื่อ 2 ปีที่แล้ว แต่ก็ปล่อยปะละเลยมาจนเมื่อปีที่แล้วอาการเริ่มแสดงออกมากขึ้น แต่ก็ไม่กล้าไปหาค่ะ เพราะคิดว่ามันไม่เป็นอะไรมากจนมาถึงตอนนี้ รู้สึกว่าหนูไม่สมควรที่จะอยู่ต่อไปจริงๆค่ะ มีปัญหามากมายที่หนูก่อขึ้นและแก้ปัญหาด้วยตัวเองไม่ได้ ไหนจะมีอาการ ชอบพูดไม่รู้เรื่อง พูดวกไปวนมา สมาธิสั้น บางทีตั้งสติก่อนพูดแล้วก็เป็นเหมือนเดิม จนคนรอบข้างไม่อยากคุยกับหนู ขนาดพิมพ์อยู่ตอนนี้หนูไม่รู้จะเรียบเรียงยังไงให้คุณอ่านเข้าใจ ถ้าหากอ่านแล้วงง ต้องขอโทษด้วยนะคะหนูมีปัญหาเรื่องนี้จริงๆ แล้วก็มีอาการชอบคิดแต่เรื่องเดิมๆวนไปวนมา แล้วล่าสุดคือคิดมากสุดจะเป็นเรื่อง sex ต้องการ sex กับคนๆนี้มากๆ คิดแบบนี้อยู่ทั้งวันพยายามหาอะไรทำตลอดเวลาก็ไม่หยุดคิดกับเรื่องนี้กับคนนี้ ตอนนี้คิดมาแบบเดิมๆวนไปวนกับผู้ชายคนหนึ่งมาประมาณเกือบหนึ่งอาทิตย์แล้วค่ะ แต่ก็หยุดคิดเรื่องต้องการ sex กับคนนี้ไม่ได้ค่ะ พยามเลี่ยงแล้วมันจะมีความรู้สึกกระวนกระวาย ต้องการเจอเค้าต้องการใกล้ชิตเค้า พอเค้าคุยด้วยหรือแค่มองหน้าก็คิดไปไกลแล้ว แต่ก็ไม่กล้าที่จะเข้าหาเค้าหรือทำความรู้จักเค้า กลัวต่างๆนาๆเป็นแบบนี้เกือบทั้งวันค่ะ ส่วนอาการตอนนี้หนูรู้สึกตัวเองไม่มีค่าอะไรเลย หนูมองว่าการตายดีกว่าการมีชีวิตอยู่ ทุกวันหนูจะชอบเปิดเพลงเศร้าตอกย่ำตัวเอง ทำแบบนี้เดิมๆซ้ำๆ คิดถึงแต่ตัวเองในอดีตที่ผ่านมาแล้ว ในชีวิตหนูไม่มีอะไรสำเร็จเลยค่ะ เรื่องเรียน เรื่องงาน เรื่องแฟน ปัณหาครอบครัว หนูรู้สึกท้อมากค่ะ ทุกครั้งที่พยายามที่จะทำตัวเองให้ดีขึ้น มันก็กลับมาเหมือนเดิม วันลูปไม่จบไม่สิ้น หนูเหนื่อยมากค่ะและท้อกับตัวเองมาก ได้แต่ร้องไห้ทุกวัน ตอนนี้หนูมืด 8 ด้าน คิดอะไรไม่ออก หนูอยากพักแล้วค่ะ ไม่อยากรับรู้อะไรอีกแล้ว ทรมารตัวเอง ตอนนี้หนูขอพักผ่อนก่อนนะคะเดี๋ยวตืนมาอ่านอีกที ดีใจที่ได้ระบายนะคะ พิมพ์ไปร้องไห้ไป เริ่มรู้สึกดีแล้วค่ะตอนนี้หนูอยู่ต่างจังหวัดแถวบ้านไม่มีคลีนิคหรือจิตแพทที่สะดวกหรือไกลบ้านมากๆยังมีอีกเยอที่หนูยังไม่ได้เล่าถึง ยังไงขอไปพักผ่อนก่อนนะคะขอบที่ให้ระบายค่ะ
สวัสดีค่ะ การได้ระบายความรู้สึกอัดอั้นออกมาผ่านการเขียนก็เป็นทางออกที่ดีอย่างหนึ่ง และอาจช่วยทำให้สบายใจขึ้นได้บ้างจากอาการที่เล่ามาเบื้องต้นนั้น อาจจะเข้าข่ายเป็นโรคซึมเศร้าได้เช่นกัน อาจจะเกิดจากปัญหาหลายๆอย่างในชีวิตดังที่กล่าวมา และเป็นปัญหาที่อาจบั่นทอนจิตใจมาในระยะยาวแล้วยังไม่ได้รับการแก้ไขโรคซึมเศร้าอาจเกิดจากเครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมเป็นโรคที่มีอันตรายต่อสุขภาพกายและจิตได้มาก แนะนำการเข้าพบจิตแพทย์เพื่อประเมินสภาพจิต การพูดคุยกับแพทย์ผู้เชี่ยวชาญก็จะช่วยได้อย่างหนึ่ง และแพทย์อาจจ่ายยาหรือส่งทำจิตบำบัดเพื่อช่วยบรรเทาอาการให้เพิ่มเติมนะคะการดูแลตัวเองในเบื้องต้น ควรหากิจกรรมที่ชอบทำเพื่อเบี่ยงเบนความสนใจ ไม่หมกมุ่นกับเรื่องใดเรื่องหนึ่งมากจนเกินไป พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น